Перад тым, як стварыць парафію, праводзілася падрыхтоўчая работа. Сустрэчы праходзілі на кватэры айца Яна Матусевіча, дзе вырашаліся арганізацыйныя пытанні. Цяжкасці сустракаліся адна за адной. Спачатку цяжкасць была ў тым, што ў нас не было духоўнай літаратуры. Першыя літургічныя службы праводзіліся па рукапісных тэкстах. Потым з’явіліся друкаваныя тэксты, а яшчэ пазней - друкаваныя малітоўнікі.